**ilgalaikio plano I-II (9-10) klasei PAVYZDYS. Pirmoji užsienio kalba**

**Pagrindinis ugdymas**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis.:

* stulpelyje *Mokymo(si) turinio tema* yra pateikiamos pirmosios užsienio kalbos bendrosios programos (toliau – BP) temos, kurias mokytojas gali keisti savo nuožiūra. [Gramatinės temos](https://emokykla.lt/bendrosios-programos/pagrindinis-ugdymas/29?clases=&educations=&st=2&types=7) ir joms skiriamas valandų skaičius gali varijuoti priklausomai nuo jų išdėstymo mokomosiose priemonėse ir mokinių pasiekimų lygio. Gramatinės temos pateikiamos skiltyje mokymo turinys.
* Ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas stulpelyje *Valandų skaičius* yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Ugdomi pasiekimai* pateikiami pasiekimų sričių gebėjimų grupių kodai: Sakytinio teksto supratimas (klausymas) (A1); Rašytinio teksto supratimas (skaitymas) (A2); Audiovizualinio teksto supratimas (A3); Sakytinio teksto produkavimas (kalbėjimas) (B1); Rašytinio teksto produkavimas (rašymas) (B2); Audiovizualinio teksto kūrimas (B3); Sakytinė sąveika (C1); Rašytinė sąveika (C2); Sakytinė ir rašytinė sąveika virtualioje erdvėje (C3); Teksto (sakytinio, rašytinio, grafinio, vaizdinio ir kt.) mediacija (D1); Grupės bendradarbiavimo proceso mediacija (D2);

Pamokų ir veiklų planavimo pavyzdžių galima rasti **BP įgyvendinimo rekomendacijų dalyje** [*Veiklų planavimo ir kompetencijų ugdymo pavyzdžiai*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b64e867d8-9d73-4114-b3fb-a04c72d3841f%7d&action=view&wd=target%282.%20Veikl%C5%B3%20planavimo%20pavyzd%C5%BEiai.one%7C3f7c4f3e-9ac0-4fea-8fb2-214803ccb29d%2FVeikl%C5%B3%20planavimo%20ir%20kompetencij%C5%B3%20ugdymo%20pavyzd%C5%BEiai%7C87e6f319-de28-4de7-94ad-7e9815dc73ec%2F%29&wdorigin=NavigationUrl)*.*

**

30 proc. laisvai pasirenkamo turinio planavimo galimybės pateikiamos [BP įgyvendinimo rekomendacijose](https://emokykla.lt/metodine-medziaga/medziaga/perziura/208?r=1):

****

Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/visos-bendrosios-programos/29?tab=0) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto [koncentro](https://emokykla.lt/bendrosios-programos/pagrindinis-ugdymas/29?clases=&educations=&res=3&st=2&types=5%2C10&ach-1=5) pasiekimo:



Spustelėjus ant pasirinkto pasiekimo atidaromas [pasiekimo lygių požymių ir pasiekimui](https://emokykla.lt/bendrosios-programos/visos-bendrosios-programos/29?clases=&educations=&res=3&types=5&ach-1=4&ach-2=5) ugdyti skirto mokymo(si) turinio citatų langas:

--

[Tarpdalykinės temos](https://emokykla.lt/bendrosios-programos/tarpdalykines-temos) nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su [ja susieto(-ų) pasiekimo(-ų) ir (ar) mokymo(si) turinio temos](https://emokykla.lt/bendrosios-programos/pagrindinis-ugdymas/29?clases=&educations=&st=2&types=7)(-ų) citatos:



Bendra informacija

Klasė **I-II (9-10) gimnazijos klasės**

Mokslo metai

Savaitinių pamokų skaičius

Savaitinių valandų skaičius **I** (9) klasėje pagal ugdymo planą: **3**

Valandų skaičius metams: **111** (78 val. (70 proc.)+33 val. (30 proc.)

Savaitinių valandų skaičius **II** (10) klasėje pagal ugdymo planą: **3**

Valandų skaičius metams: **111** (78 val. (70 proc.)+33 val. (30 proc.)

|  |  |  |  |  |  |
| --- | --- | --- | --- | --- | --- |
| Eil. Nr. | Mokymo(si) turinio tema | Valandų skaičius | Ugdomi pasiekimai | Ugdomos kompetencijos | Tarpdalykinė integracija |
| 70 proc.val.156 | 30 proc. 66val.  |
| 1. | **I (9)klasė Įvadinė pamoka** | 1 |  | Sakytinio teksto supratimas (klausymas) (A1).Rašytinio teksto supratimas (skaitymas) (A2).Audiovizualinio teksto supratimas (A3).Sakytinio teksto produkavimas (kalbėjimas) (B1).Rašytinio teksto produkavimas (rašymas) (B2).Audiovizualinio teksto kūrimas (B3).Sakytinė sąveika (C1).Rašytinė sąveika (C2).Sakytinė ir rašytinė sąveika virtualioje erdvėje (C3).Teksto (sakytinio, rašytinio, grafinio, vaizdinio ir kt.) mediacija (D1).Grupės bendradarbiavimo proceso mediacija (D2). | KomunikavimoPažinimoSkaitmeninėKūrybiškumoKultūrinėPilietiškumoSocialinės emocinė sveikos gyvensenos | Aptariamos tarpdalykinės temos |
| 2. | **Diagnostinis testas/ kartojimas** | 2 |  | - |
| 3. | **1. Apie save: išvaizda, pomėgiai, asmens savybių ugdymasis I**. Išvaizda, charakteris, įvaizdžio kūrimas, veikla, pomėgiai, vertybės, įsitikinimai, autoritetai, idėjos. | 10 |  | Asmenybės, idėjos Asmens savybių ugdymas  |
| 4. | Atsiskaitomasis darbas ir jo analizė | 2 |  | Integruojama tarpdalykinė tema |
| 5. | **2. Tarpasmeniniai santykiai su draugais, šeimoje, bendruomenėje, visuomenėje**. Žmonių bendravimas, santykiai, kartų skirtumai, bendruomenės veikla, pagalba kitiems, savanorystė. | 8 |  | Asmens savybių ugdymas Pilietinės visuomenės savikūraPasaulis be skurdo ir bado |
| 6. | Atsiskaitomasis darbas ir jo analizė | 2 |  | Integruojama tarpdalykinė tema |
| 7. | **3. Kasdienė veikla: mokymasis, popamokinė veikla,  namų ruoša, pramogos**. Formalus ir neformalus mokymasis. Mokyklos bendruomenės projektai, savanorystė. Užsienio kalbų mokymasis. Dienotvarkė, namų ruoša. Žaidimai, protų kovos, pramogos. | 12 |  | Kultūrų įvairovė, daugiakalbystė Pilietinės visuomenės savikūraUgdymas karjeraiMokymasis visą gyvenimą |
| 8. | Atsiskaitomasis darbas ir jo analizė | 2 |  | Integruojama tarpdalykinė tema |
| 9. | I pusmečio mokymosi rezultatų ir pažangos įsivertinimas/įvertinimas. Mokymosi tikslų nustatymas. Refleksija  | 1 |  | Aptariamos integruotos tarpdalykinės temos. |
| 10. | **4. Gyvenamoji aplinka. Gamta, ekologija.** Biologinės įvairovės išsaugojimas, klimato kaita. Gyvenamoji aplinka mieste ir kaime. Tvarūs miestai ir gyvenvietės. Aplinkosauga, ekologinės problemos ir jų sprendimo būdai. Atsakingas vartojimas, atliekų rūšiavimas, išteklių tausojimas.  | 12 |  | Aplinkos tvarumasAplinkos apsaugaEkosistemų, biologinės įvairovės apsauga Klimato kaitos prevencija Tvarūs miestai ir gyvenvietėsTausojantis žemės ūkisAtsakingas vartojimas |
| 11. | Atsiskaitomasis darbas ir jo analizė | 2 |  | Integruojama tarpdalykinė tema |
| 12. | **5. Sveika gyvensena: mityba, sportas, mokymosi ir poilsio balansas**. Sveika mityba. Maisto gaminimas. Sveikos gyvensenos principai. Mankšta, judėjimas, sportas. Sporto šakos, sportininkų gebėjimai. Žalingų įpročių prevencija. Negalavimai, simptomai, patarimai kaip išvengti negalavimų. Streso įveika. Mokymosi ir poilsio balansas.  | 11 |  | Sveikata, sveika gyvensenaAsmens savybių ugdymas Streso įveika Rūpinimasis savo ir kitų sveikataSaugus elgesys Žalingų įpročių prevencija  |
| 13. | Atsiskaitomasis darbas ir jo analizė | 2 |  | Integruojama tarpdalykinė tema |
| 14. | **6. Lietuvos ir pasaulio kalbos, daugiakalbystė.** Įvairių artimoje aplinkoje esančių ir mokamų kalbų ypatumai – panašumai ir skirtumai. Lietuvos, Europos ir pasaulio daugiakalbiškumas.    | 8 |  | Gimtoji kalbaKultūrų įvairovė, daugiakalbystė Istorinė savimonė  |
| 15. | Atsiskaitomasis darbas ir jo analizė | 2 |  | Integruojama tarpdalykinė tema |
| 16. | II pusmečio (9 klasės) mokymosi rezultatų ir pažangos įsivertinimas/įvertinimas. Refleksija | 1 |  | Aptariamos integruotos tarpdalykinės temos.  |
|  | 70 proc. val.  | 78  |  |  |
| 17. | **II (10) klasė Įvadinė pamoka** | 1 |  | Aptariamos tarpdalykinės temos. |
| 18. | Diagnostinis testas /kartojimas | 2 |  |  |
| 19. | **7.** **Apie save: išvaizda, pomėgiai, asmens savybių ugdymasis II** Charakterio savybės, žavinčios asmenybės, autoritetai. Asmens savybių ugdymasis.Pasirinkto literatūros kūrinio skaitymas ir analizė | 9 |  | Asmenybės, idėjos Asmens savybių ugdymas Streso įveika  |
| 20. | Atsiskaitomasis darbas ir jo analizė | 2 |  | Integruojama tarpdalykinė tema |
| 21. | **8. Demokratija, žmogaus teisės, lygios galimybės**. Demokratija šeimoje, mokykloje, bendruomenėje, valstybėje. Žmogaus teisės ir pareigos. Lygios galimybės, pagarba įvairaus amžiaus, rasės, tautybės, lyties tapatybės, turintiems negalią, skirtingų įsitikinimų asmenims.Pasirinkto literatūros kūrinio skaitymas ir analizė | 10 |  | Pilietinės visuomenės savikūraAntikorupcijaŽmogaus teisės, lygios galimybės |
| 22. | Atsiskaitomasis darbas ir jo analizė | 2 |  | Integruojama tarpdalykinė tema |
| 23. | **9. Veiklos viešojoje erdvėje: kelionės, transportas, paslaugos, pirkiniai, asmeniniai finansai.** Kelionių planavimas, susisiekimas, šalys ir miestai, apgyvendinimo įstaigos, parduotuvės ir paslaugos, maitinimo įstaigos, bankas, policija, medicininė pagalba. Asmeninių finansų tvarkymas.Pasirinkto literatūros kūrinio skaitymas ir analizė | 10 |  | Kultūrų įvairovė, daugiakalbystė Finansinis raštingumas Žinios apie finansus Finansų planavimas ir valdymas |
| 24. | Atsiskaitomasis darbas ir jo analizė | 2 |  | Integruojama tarpdalykinė tema. |
| 25. | I pusmečio mokymosi rezultatų ir pažangos įsivertinimas/įvertinimas. Mokymosi tikslų nustatymas. Refleksija  | 1 |  | Aptariamos integruotos tarpdalykinės temos. |
| 26. | **10. Kultūrinis gyvenimas, renginiai, tradicijos. Kultūrų įvairovė Lietuvoje ir kitose šalyse.** Menai (muzika, dailė, teatras, kinas, dizainas).  Grožinė literatūra, mėgstami lietuvių ir kitų tautų autoriai. Žymiausi Lietuvos kultūros atstovai, asmenybės. Lietuvos valstybinės ir kalendorinės šventės, tradiciniai renginiai, festivaliai ir  pan. Lietuvos etninių grupių kultūros ir istorijos paveldas, lankytinos vietos. Įvairių pasaulio šalių šventės ir tradicijos, kultūros paveldas, lankytinos vietos, žymūs asmenys. Pasirinkto literatūros kūrinio skaitymas ir analizė | 11 |  | Etninė kultūraTradicijos ir papročiaiKultūros paveldasKultūros raida Kultūrų įvairovė, daugiakalbystė  |
| 27. | Atsiskaitomasis darbas ir jo analizė | 2 |  | Integruojama tarpdalykinė tema. |
| 28. | **11. Komunikacija realioje ir skaitmeninėje erdvėje. Medijos ir informacinės technologijos. Pažangios technologijos ir inovacijos**. Socialinės konvencijos, kūno kalba, emocijų raiška. Bendravimas su bendraamžiais, projektinė veikla, tarptautiniai mainai. Medijos ir informacinės technologijos, atsakingas ir etiškas elgesys virtualioje erdvėje. Medijų raštingumas. Išmaniųjų įrenginių naudojimas mokantis  užsienio kalbų. Mokslo pasiekimai, pažangios technologijos ir inovacijos pramonėje, paslaugų srityje, medicinoje, buityje.Pasirinkto literatūros kūrinio skaitymas ir analizė | 11 |  | Medijų raštingumasPažangios technologijos ir inovacijosIntelektinė nuosavybė |
| 29. | Atsiskaitomasis darbas ir jo analizė | 2 |  | Integruojama tarpdalykinė tema. |
| 30. | **12. Profesijos, darbai, karjeros galimybės** Ateities planai, profesijos, vasaros darbo galimybės. Įvairiuose darbuose  reikalingos žinios ir gebėjimai. Asmeninių finansų tvarkymas. Asmenybės, autoritetai – įvairių profesijų atstovai.Pasirinkto literatūros kūrinio skaitymas ir analizė | 10 |  | Finansinis raštingumasŽinios apie finansusFinansų planavimas ir valdymasUgdymas karjerai |
| 31. | Atsiskaitomasis darbas ir jo analizė | 2 |  | Integruojama tarpdalykinė tema. |
| 32. | II pusmečio (10 klasės) mokymosi rezultatų ir pažangos įsivertinimas/įvertinimas. Refleksija | 1 |  | Aptariamos integruotos tarpdalykinės temos. |
|  | 70 proc. val.  | 78 |  |  |  |  |